19.6.2014 Jurnalul Oficial al Uniunii Europene L179/17 REGULAMENTUL DELEGAT (UE) NR. 664/2014 AL COMISIEI din 18 decembrie 2013 de completare a Regulamentului (UE) nr. 1151/2012 al Parlamentului European și al Consiliului cu privire la stabilirea simbolurilor Uniunii pentru denumirile de origine protejate, indicațiile geogra- fice protejate şi specialitățile tradiționale garantate și cu privire la anumite norme privind sursele, anumite norme procedurale și anumite norme tranzitorii suplimentare COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sisternele din domeniul calității produselor agricole și alimentare (') și, în special, articolul 5 alineatul (4) primul şi al doilea paragraf, articolul 12 alineatul (7) primul paragraf, articolul 16 alineatul (2), articolul 19 alineatul (2) primul paragraf, articolul 23 alineatul (4) primul paragraf, articolul 25 alineatul (3), articolul 49 alineatul (7) primul paragraf, articolul 51 alineatul (6) primul paragraf, articolul 53 alineatul (3) primul paragraf și articolul 54 alineatul (2) primul paragraf, întrucât: (1) Regulamentul (UE) nr. 1151/2012 a abrogat şi a înlocuit Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (?) și Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare ('). Regulamentul (UE) nr. 1151/2012 conferă Comisiei competența de a adopta acte delegate și de punere în aplicare. Pentru a asigura buna funcţionare a sistemelor din domeniul calității produselor agricole şi alimentare în noul cadru juridic, anumite norme trebuie să fie adoptate prin inter- mediul unor astfel de acte. Noile norme ar trebui să înlocuiască normele de aplicare a Regulamentelor (CE) nr. 509/2006 şi (CE) nr. 510/2006 care au fost stabilite în Regulamentul (CE) nr. 1898/2006 al Comisiei din 14 decembrie 2006 de stabilire a normelor de aplicare a Regulamentului (CE) nr. 510/2006 al Consiliului privind protecția indicațiilor geografice şi a denumirilor de origine ale produselor agricole şi alimentare (') şi, respectiv, în Regulamentul (CE) nr. 1216/2007 din 18 octombrie 2007 de stabilire a normelor de aplicare a Regulamen- tului (CE) nr. 509/2006 al Consiliului privind specialitățile tradiționale garantate din produse agricole și alimen- tare (*). (2)  Pentru a lua în considerare caracterul specific şi, în special, constrângerile fizice şi materiale ale producției de produse de origine animală, ale căror denumiri sunt înregistrate ca denumire de origine protejată, ar trebui ca în caietul de sarcini al acestor produse să fie permise derogări cu privire la sursele de hrană pentru animale. Aceste derogări nu ar trebui în niciun caz să afecteze legătura dintre mediul geografic și calitatea sau caracteristicile specifice ale produsului datorate în mod esențial sau exclusiv mediului respectiv. (3) Pentru a ține seama de caracterul specific al anumitor produse ale căror denumiri trebuie să fie înregistrate ca indicație geografică protejată, ar trebui ca în caietul de sarcini al acestor produse să fie permise restricții cu privire la proveniența materiilor prime. Aceste restricții ar trebui să fie justificate în lumina unor criterii obiective care sunt conforme cu principiile generale ale sistemului de indicaţii geografice protejate și care consolidează coerența produselor cu obiectivele sistemului. (4) Pentru a asigura comunicarea informațiilor corespunzătoare către consumator, ar trebui să se stabilească simbolu- rile Uniunii destinate popularizării denumirilor de origine protejate, indicațiilor geografice protejate și specialită- ților tradiționale garantate. (5)  Pentru a garanta caracterul relevant şi succint al informațiilor conținute în caietul de sarcini al specialităților tradi- ționale garantate şi pentru a evita cererile de înregistrare excesiv de voluminoase sau cererile de aprobare a unei modificări a caietului de sarcini al unei specialități tradiționale garantate, ar trebui prevăzută o limită privind volumul caietelor de sarcini. () J0L343,1412.2012,p.1. () JOL93,31.3.2006, p. 1. () JOL93,31.3.2006, p.12. () JOL369,23.12.2006,p. 1. () JOL275,19.10.2007,p.3.